stanford-oval/wikipedia huggingface dataset:
Qingdao
Väestö

Qingdaon asukasluku oli vuoden 2017 lopussa 9 290 500. Heistä 6 252 500 asui varsinaisella kaupunkialueella ja loput maaseudulla.
Väestö > Matkailu

Qingdaon nähtävyyksiin kuuluu muun muassa Qingdaon televisiotorni, St. Michael’s Cathedral, Ba Da Guan ja Jiaozhou Governor’s Hall. Qingdaon kaupungissa on paljon vanhoja saksalaistyylisiä taloja, koska Qingdao oli merkittävä kauppa-alue Saksalle ja muille Euroopan maille.
Aiheesta muualla

Wikimedia Commonsissa on kuvia tai muita tiedostoja aiheesta .
China Postal code Shandong Province (prefektuuri ja piirikuntataso) (englanniksi) (youbianku.com)
| Auktoriteettitunnisteet  |
| --- | --- |
Kansainväliset:  FAST  VIAF 2  WorldCat 
Kansalliset:  Ranska  BnF data  Saksa  Israel  Yhdysvallat  Tšekki 
Maantieteelliset:  MusicBrainz area 
Muut:  NARA  IdRef 
Laoshan.
Qingdaon hallinnollinen jako
Saksan siirtomaahallinnon aikainen rakennus Qingdaossa.
Toukokuun neljännen päivän aukio.
Jiazhounlahden tunneli.
Pilvenpiirtäjiä Qingdaossa.
Mimmi

| Mimmi |
| --- | --- |
Nimipäivä:   
– suomenkielinen:  26. toukokuuta
– ruotsinkielinen:  –
– ortodoksinen:  –
Muunnelmia:  Mimma, Mimmu
Vastineita eri kielissä:  Mimi
Nimen alkuperä:  Vilhelmiina, Jemina tai Maria
Infobox OKNimi-testi OK: 
Mimmi on suomalainen naisen etunimi, jonka katsotaan yleensä perustuvan nimeen Vilhelmiina. Mimmi on voinut paikoin kehittyä myös Jeminasta. Mimmin nimipäivää on vietetty vuodesta 1951 lähtien 26. toukokuuta.
Mimmi-nimi on ollut Suomessa käytössä 1800-luvun loppupuolelta alkaen, ja se on ollut siitä lähtien yleinen koko maassa. Digi- ja väestötietoviraston tietojen mukaan Mimmin on vuoden 2019 loppuun mennessä saanut etunimekseen mukaan 1 371 naista. Mimmi esiintyy toisinaan myös epävirallisena nimenä, esimerkiksi Emilian tai Mirjan lempinimenä.
Suomen lisäksi Mimmi tunnetaan Ruotsissa. Siellä nimen lähtökohtana on pidetty Mariaa ja sen ranskalaista kutsumamuotoa Mimi. Yhtä hyvin Mimmi voi kuitenkin viitata Vilhelminaan tai muihin mi-tavun sisältäviin nimiin.
Mimmi ja mimmi

Etunimestä Mimmi on 1900-luvulla kehittynyt arkityylinen sana mimmi, joka tarkoittaa naista tai tyttöä. Esimerkiksi jalkapallopiireissä on jo vuosikymmeniä puhuttu mimmiliigasta eli naisjoukkueiden sarjasta. Myös kevyestä chick lit -kirjallisuudesta on joskus käytetty leikkisää suomennosta mimmikirjallisuus.
Tunnettuja Mimmejä

Mimmi Bergh (1845–1932), kirjailija, tyttökoulun lehtori
Mimmi Bähr (1944–1923), keksijä ja kaunokirjoitustaidon kehittäjä
Mimmi Haapasalo (1881–1970), SDP:n kansanedustaja
Mimmi Hämäläinen (1884–1973), SDP:n kansanedustaja
Mimmi Kanervo (1870–1922), SDP:n kansanedustaja
Mimmi Kontulainen (1872–1907), työväenliikkeen vaikuttaja
Mimmi Larsson (s. 1994), ruotsalainen jalkapalloilija
Mimmi Lounela, lapsinäyttelijä
Mimmi Lähteenoja (1865–1937), näyttelijä
Mimmi Mustakallio (1945–2002), trubaduuri
Mimmi Nurmela (s. 1996), jalkapalloilija
Mimmi Puolakka (1878–1955), sosiaalidemokraattinen poliitikko
Mimmi Sandén (s. 1995), ruotsalainen laulaja
Tunnettuja Mimmyjä

Mimmy Leino, o.s. Hellsten (1854–1921), näyttelijä, Benjamin Leinon puoliso
Kuvitteellisia Mimmejä

Mimmi Kallio, hahmo televisiosarjassa Kotikatu
Mimmi Lehmä, animaatiosarjassa Mimmi Lehmä ja Varis
Matami Mimmi (engl. Mad Madam Mim), noita Walt Disneyn piirrossarjoissa
Mimmi Pigg, Minni Hiiren ruotsinkielinen nimi
Muhoksen Mimmi, päähenkilö samannimisessä elokuvassa
Misteekit

Misteekkien asuinalue
Misteekit eli mixteekit ovat mesoamerikkalainen intiaanikansa.
Muotoutumisvaiheen misteekkikylä Yucuita on löydetty ajalta 1400-1300 eaa.
Varsinainen misteekkiaika alkoi Oaxacan laaksoon noin 600-luvulla. Misteekkien kulttuurissa oli lainoja aluksi etenkin Teotihuacánista ja myöhempinä vuosisatoina myös tolteekeilta, kuten sulkakäärmejumala ja metallien käsittelytaito. Misteekkikulttuurin kukoistusaikaa oli 1300-luvun alkupuoli, jolloin he valtasivat sapoteekeille kuuluneita alueita. 1400-luvulla sapoteekit valtasivat alueensa kuitenkin takaisin. Misteekkien nahalle tai paperille tehtyjä taitekirjoja on säilynyt useita: niistä tunnetuin on Codex Nuttalli. Kirjat kertovat misteekkien rituaaleista ja myyteistä sekä mahdollisesti myös hallitsijoista, merkittävistä avioliitoista ja sotaretkistä.
Misteekkien keskuksia olivat Tilantongo, Achiutla, Cuilapan, Huamelupan, Mitla, Tlaxiaco, Juxtlahuaca, ja Yucuñudahui. Alamaan misteekit asuivat länteen ja pohjoiseen kantamaasta ja rannikon misteekit eteläisillä tasangoilla ja Tyynenmeren rannoilla. Ylämaan misteekit olivat yleensä johtavassa asemassa ja Oaxacan laakso itse sotien kohteena. Asteekkien Ahuizotl valloitti misteekkien valtakunnan 30 vuotta ennen espanjalaisten saapumista.
Misteekkien kieltä oli ainakin kolme murretta. Misteekkiä puhuu nykyään 471 000 ihmistä.
Aiheesta muualla

Wikimedia Commonsissa on kuvia tai muita tiedostoja aiheesta .
Mixtecan Language (including a number of modern variants, in English and Spanish)
Reading Ancient Scripts- (with links to Learning How to Read Mixtec Codices)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mixtec people
Käännös suomeksi
Miniatyyrimaalaus

Jean Fouquet: Omakuva, 1450. Maalaus on varhaisin muotokuvaminiatyyri, ja mahdollisesti myös ensimmäisiä itsenäisiä omakuvamaalauksia – omakuvia oli kyllä maalattu aiemmin, mutta osana uskonnollisia tai muita kohtauksia.
Miniatyyrimaalaus tarkoittaa pienikokoista maalausta. Ne ovat usein muodoltaan pyöreitä tai soikeita. Aiheen puolesta muotokuvat hallitsevat miniatyyrimaalauksissa, mutta myös kukka-asetelmia ja maisemia on maalattu. Miniatyyrimaalaukset ovat yleensä pikkutarkkoja ja niissä käytetään hienostuneita värejä. Miniatyyrin tekijä on miniatyyrimaalari tai miniatyristi.
Nimi miniatyyri tulee sanasta minium (lat. minumum ’mönjä’, keltaiseen vivahtava punainen lyijyoksidiväri) eli punaisesta väristä, jolla  käsikirjoitusten alkukirjaimia korostettiin varhaiskeskiajalla. Keskiainen nimitys taiteilijalle, joka maalasi punaisella värillä, oli miniator. Nimi yleistyi ensin tarkoittamaan kaikkea kirjamaalausta. Nykyisin sanaa käytetään yleensä myös muista erityisen pienikokoisista maalauksista.
Miniatyyrimaalauksia tehdään akvarellilla, guassilla tai öljyvärillä, toisinaan emalivärein. Maalauspohjana on toiminut muun muassa pergamentti, kuparilevy, norsunluu ja kartonki. Maalauksia on kehystetty medaljonkeihin kultasepäntyönä.
Muotokuvaminiatyyri Euroopassa

Miniatyyrimaalaus eriytyi kirjamaalauksesta omaksi taiteenalaksi 1500-luvulla, kun käsin kirjoitetut kirjat alkoivat kilpailla painettujen kanssa 1460-luvulta alkaen. Rikkaat tukijat vaativat kuitenkin ylellisyysesineiden laajempaa jakelua. Miniatyristit jatkoivat kalliiden kirjojen kuvittamista, mutta tarjosivat tukijoille myös itsenäisiä miniatyyrejä.
Ensimmäisiä muotokuvaminiatyyrejä maalasi ranskalainen Jean Fouquet 1400-luvun puolivälissä. Miniatyyrimaalauksia alkoi esiintyä Ranskan ja Englannin hoveissa 1520-luvulla. Mitalien tapaan ne olivat kannettavia, mutta niiden värit olivat myös realistiset. Varhaisia esimerkkejä olivat alankomaalaiset miniatyristit Jean Clouet, joka työskenteli Ranskassa ja Lucas Horenbout Englannissa.
Horenbout maalasi Henrik VIII:n suvun, kopioiden joskus kuninkaallisissa rakennuksissa olleita muotokuvia öljymaalauksina. Hän opetti myös miniatyyritekniikkaa kuninkaan muotokuvamaalarille Hans Holbeinille. Levina Teerlinc oli kuningassuvulle työskennelleen Simon Beningin tytär. Hän opetti luultavasti miniatyyrimaalausta Nicholas Hilliardille tämän ollessa vielä kultaseppä. Hilliardin myötä muotokuvaminiatyyri tuli pysyvästi englantilaiseen kulttuuriin.
Seuraavalla vuosisadalla Jean Petitot'sta tuli johtava miniatyristi.
Tunnettu miniatyyrimaalari oli suomalainen Elias Brenner, joka maalasi Ruotsissa kuningatar Kristiinan kutsumana. Myös ruotsalainen Peter Adolf Hall oli merkittävä miniatyristi, hän toimi Pariisissa 1700-luvulla. Myöhemmin empiren aikana miniatyyrejä maalasi muun muassa Jean Baptiste Isabey (1767-1855).
Miniatyyrimaalauksen suosio hiipui empiren jälkeen. Varsinkin muotokuvaminiatyyrejä oli käytetty valokuvan tapaan, eikä niillä ollut enää kysyntää valokuvan keksimisen jälkeen.
Miniatyyrikokoelmia

Miniatyyrimaalauksen kokoelmia on muun muassa Sinebrychoffin taidemuseossa ja  Henry Lönnforsin miniatyyrikokoelma Turun taidemuseossa.
Miniatyyrejä

Wikimedia Commonsissa on kuvia tai muita tiedostoja aiheesta .
Hans Holbein nuorempi: Jane Small, 1540. Halkaisija 8 cm kehystettynä.
Nicholas Hilliard: Duc d'Alençon, 1577.
Nicholas Hilliard, Tuntemattoman naisen muotokuva, noin 1585-1590.
Nicholas Hilliard, Tuntemattoman naisen muotokuva, noin 1585-1590, yksityiskohta.
Murad ja Lupha, Vishnun näkymä (Vaikuntha Darshana), 1710-1715.
Jacques Jean-Baptiste Augustin, A Bacchante, 1799.
Christian Hornemann, Ludwig van Beethoven, 1803.
Ivan Ivanovich Golikov, Kolmas Internationaali, 1927.
Maalaustekniikat
| --- | --- |
Sideaineen mukaan::   Öljymaalaus  Temperamaalaus  Akvarelli  Akryyliväri  Fresko  Seccomaalaus  Kalkkimaalaus   Vahamaalaus  Guassi  Pastellimaalaus 
Maalauspohjan mukaan::   Seinämaalaus  Taulumaalaus  Miniatyyrimaalaus 
Värinlevitystavan mukaan::    Pastoosi  Laseeraus  Laveeraus   Impasto  Sumraus   Sgraffito 
Maalausjärjestyksen mukaan::   Alla prima  Grisaille  Kerrosmaalaus  Imprimituuri 
Maalaustyylin mukaan::    Chiaroscuro   Sfumato   Trompe l’œil  Kollaasi   Ulkoilmamaalaus
Mirditëkapina

Mirditëkapina oli albanialaiseen uskonnoltaan katolilaiseen mirdite-heimoon kuuluneen Gjon Marka Gjonin johtama kapina Albaniassa vuonna 1921. Jugoslavian kuningaskunta tuki kapinaa rahallisesti. Kapina kukistettiin kuitenkin Albanian hallituksen taholta nopeasti.
Tausta

Kapina lähti liikkeelle Mirditën alueen heimojen sisäisistä kiistoista ja Albanian hallituksen löysästä otteesta vallassa maan pohjoisosissa. Mirditën heimopäällikkö Prenk Bib Doda kuoli vuonna 1920 verikostoon liittyneessä väijytyksessä. Hänellä ei ollut omaa poikaa ja siten perillistä. Gjon Marka Gjonia pidettiin hänen todennäköisenä perijänään, mutta Doda ei antanutkaan tälle mitään kuoltuaan vaan oli määrännyt omaisuutensa jaettavan kaikille seudun asukkaille. Albanian hallitus, joka pyrki saamaan paremman otteen Pohjois-Albaniasta oli tietämätön näistä seikoista. Hallitus yritti taata alueen uskollisuuden tarjoamalla virkaa hallinnossa Marka Gjonille. Hän halusi kuitenkin enemmän kuolleen Dodan asemaa alueen päällikkönä ja tämän toteuttaakseen hän lähti vuonna 1921 Prizreniin Jugoslaviaan hakemaan tukea sieltä.
Kapina

Saatuaan rahaa Jugoslavialta Gjoni palasi Mirditëen ja alkoi kerätä kannatusta. Se ei ollut kovin vaikeaa, sillä Albaniassa oli juuri aloitettu toimet koko maan verottamisesta, kun Mirditëssä ei ollut koskaan maksettu veroja. Jugoslavia jatkoi lisäksi Gjonin tukemista lähettäen tälle aseita ja julistaen Mirditën tasavallan itsenäiseksi. Gjoni syytti Albanian hallitusta muslimeiksi ja käytti alueen katolilaisuutta näin hyväkseen. Kerättyään kokoon noin kaksituhatta miestä, joista harva oli lopulta itse Mirditën alueelta, Gjoni aloitti hyökkäykset hallituksen joukkoja vastaan. Hän sai haltuunsa Oroshin alueen suostuteltuaan sen Bajarakin puolelleen. hallituksen joukkojen vastaisku kukisti kuitenkin kapinan muutamassa päivässä ja heidän onnistui vallata myös Orosh. Gjoni pakotettiin pakenemaan rajan yli Jugoslaviaan, jossa hän kuoli vuonna 1925. Mirditën tasavalta jatkoi vielä kapinan jälkeenkin olemassaoloaan, mutta se toimi vain Jugoslavian puolella.
Prenk Bib Doda (1860-1919), jonka murha vaikutti kapinan syntymiseen.
Mirditan tasavallan postimerkki.
Mistulansaari

Mistulansaari.
Jelaginin palatsi.
Mistulansaari eli Jelagininsaari (ven. Ела́гин о́стров, Jelagin ostrov) on saari Nevan suiston pohjoisosassa Pietarin kaupungin alueella. Se sijaitsee Suuren ja Keski-Nevkan välissä. Kolme kävelysiltaa yhdistää sen Ristisaareen, Kivisaareen ja Kivinenään. Saaren pinta-ala on 0,94 neliökilometriä.
1600-luvulla Mistulansaari oli vain väliaikaisesti asuttua heinämaata, joka lienee aikaisemmin kuulunut Haapakankaan Mistulan eli Mistolan kylälle. 1700-luvun alussa saari tunnettiin venäläisellä nimellä Mišin ostrov, vuosisadan keskivaiheilla siitä tuli Melgunov ostrov ja myöhemmin se sai nimen Jelagin ostrov omistajansa ylihovimestari Ivan Jelaginin mukaan. 1780-luvulla saarelle rakennettiin maisemapuisto ja klassistinen Jelaginin palatsi. Vuosina 1818–1822 arkkitehti Carlo Rossi rakensi palatsin uudelleen empiretyyliseksi keisarinna Marija Fjodorovnaa varten. 1800-luvulla ja 1900-luvun alussa palatsi toimi keisarillisena kesäasuntona.
Vuonna 1932 Mistulansaarelle avattiin Sergei Kiroville nimetty kulttuurin ja levon keskuspuisto (ven. Центральный парк культуры и отдыха, Tsentralnyi park kultury i otdyha), joka on pietarilaisten suosima virkistysalue. Jelaginin palatsi toimii nykyään museona.
Lähimmät metroasemat ovat Krestovski ostrov ja Staraja Derevnja.
Aiheesta muualla

Wikimedia Commonsissa on kuvia tai muita tiedostoja aiheesta .
Mistulansaari Pietari-tietosanakirjassa (venäjäksi)
Mirha (kumihartsi)

Mirhaa.
Mirhasta valmistettua eteeristä öljyä.
Mirha, myös mirhami tai myrha, on kumihartsia, jota valutetaan joidenkin mirhapuiden, kuten afrikanmirhapuun kuoren halkeamista. Sen väri vaihtelee keltaisesta tummanruskeaan.
Mirhapuu tuottaa vuodessa noin neljä kilogrammaa kumihartsia. Nimitys tulee arabian kielen sanasta murr, joka tarkoittaa kitkerää ja viittaa aineen makuun.
Käyttö

Mirhasta lähtee miellyttävä tuoksu, kun sitä lämmitetään. Sen vuoksi sitä on jo vuosituhansien ajan käytetty hajusteena ja suitsukkeena. Mirhaan on poltettaessa usein lisätty muitakin hajusteita.
Mirhaa on käytetty myös ruumiiden palsamointiin, kaunistumiseen, haavojen hoitoon sekä viiniin liuotettuna kipulääkkeenä. Mirhalla on antibakteerisia ominaisuuksia, ja se tappaa muun muassa borrelia-bakteereita. Mirhan on myös tutkimuksissa havaittu lievittävän turvotusta ja kipua sekä trikomoniaasi-sukupuolitautia.
Historia

Mirha oli Arabiassa ja muualla Lähi-idässä yhtä arvostettua ja kallista kuin olibaanihartsi eli frankinsensi. Siinä kun läpinäkyvä ja kevyt frankinsensi edusti maskuliinisuutta ja taivaan henkiä, tiheämpi ja läpinäkymätön mirha edusti feminiinisyyttä sekä maan henkeä ja maan aistikkuutta. Mirhaa pidettiin muinaisen jumalattaren pihkana sekä initiaationa naispuoliseen jumaluuteen ja tämän energiaan.
Muinaiset egyptiläiset uskoivat mirhan polttamisen antavan naisille aistillisen mielialan. Israelissa morsiamet voitelivat ihonsa mirhasta tehdyllä öljyllä vuoden ajan ennen häitä. Heprealaisille mirha ei ollut aivan yhtä tärkeää kuin frankinsensi, vaikka se mainitaankin heprealaisessa Raamatussa yhtä usein. Mirhapuun kaarnasta saatu stakte oli arvokkaampaa kuin kumihartsi. Sitä käytettiin kuningas Salomon aikoina temppelin pyhissä rituaaleissa.
Uuden testamentin Matteuksen evankeliumissa mirha mainitaan yhtenä itämaan tietäjien vastasyntyneelle Jeesukselle tuomista lahjoista. He toivat Jeesus-lapselle tiettävästi staktea eivätkä kumihartsia. Jeesus sai myös mirhalla maustettua viiniä kipulääkkeeksi ennen kuolemaansa, kuten oli tapana.
Mnasagoras

Mnasagoras (100-luku eaa.) oli antiikin kreikkalainen stoalaiseen koulukuntaan kuulunut filosofi. Hän oli todennäköisesti kotoisin Aleksandria Troaksesta.
Mnasagoraan elämästä ei tiedetä juuri mitään. Hän oli joko Antipatros Tarsoslaisen tai Diogenes Babylonialaisen (tai kummankin) oppilas. Diogenes Laertioksen teoksen Merkittävien filosofien elämät ja opit kirja VII on sisältänyt Mnasagoraan elämäkerran, mutta tuo osuus kirjasta on kadonnut; nimestä on säilynyt ainoastaan maininta sisällysluettelossa.
Mirva

| Mirva |
| --- | --- |
Nimipäivä:   
– suomenkielinen:  30. huhtikuuta
– ruotsinkielinen:  –
– ortodoksinen:  joulua edeltävä sunnuntai
Muunnelmia:  Mirja
Vastineita eri kielissä:  –
Nimen alkuperä:  Mirjam
Infobox OKNimi-testi OK: 
Mirva on suomalainen naisen etunimi. Alkuperältään se on muunnos Mirjamista. Mirvan nimipäivä on 30. huhtikuuta yhdessä Miian, Mirjan, Miran, Mirjamin, sekä Mirkan kanssa. Almanakkaan Mirvan nimipäivä lisättiin 1973.
Vuoden 2019 loppuun mennessä nimi Mirva on Suomessa on Digi- ja väestötietoviraston tietojen mukaan annettu 3 349 henkilölle, joista suurin osa on syntynyt vuosien 1960 ja 2000 välisenä aikana.
Tunnettuja Mirvoja

Mirva Arvinen, missi, malli ja elokuvanäyttelijä
Mirva Brola, Ortodoksiviestin päätoimittaja
Mirva Kuivalainen, näyttelijä
Mirva Pynnönen (o.s. Hämäläinen), suomalainen kilpakävelijä
Mirva Saukkola, toimittaja ja kirjailija
Kuvitteellisia Mirvoja

Mirva, Elina Knihtilän esittämä hahmo elokuvassa Matti
Mirva, Paula Norosen esittämä hahmo Radiomafia-radiokanavalla
Miten meitä hallitaan

| Miten meitä hallitaan> Governing the Present: Administering Economic, Social and Personal Life |
| --- | --- |

Alkuperäisteos
Kirjailija:  Peter Miller & Nikolas Rose
Kieli:  englanti
Genre:  yhteiskuntatieteet
Kustantaja:  Polity
Julkaistu:  2008
Ulkoasu:  sidottu
Sivumäärä:  272
ISBN:  978-0-7456-4100-3
Suomennos
Suomentaja:  Risto Suikkanen
Kansitaiteilija:  Petri Latvala
Kustantaja:  Vastapaino
Julkaistu:  2010
Ulkoasu:  nidottu
Sivumäärä:  345
ISBN:  978-951-768-253-4
Löydä lisää kirjojaKirjallisuuden teemasivulta
Miten meitä hallitaan (engl. Governing the Present: Administering Economic, Social and Personal Life) on vuonna 2008 ilmestynyt Peter Millerin ja Nikolas Rosen kirja. Teos käsittelee hallinnanselvennä tutkimusta. Peter Miller on johdon laskentatoimen professori ja Nikolas Rose sosiologian professori. Suomennoksen on kustantanut Vastapaino.
Aiheesta muualla

Antti Saari: Hallinnan tutkimusta suomeksi (Arkistoitu – Internet Archive). Kasvatus & aika 3/2010.
Minotaur-luokka (risteilijä, 1943)

| Minotaur-luokka |
| --- | --- |
 Luokkaan kuulunut HMS Swiftsure

Tekniset tiedot
Uppouma:  8800 t (kuiva) 11130 t (kuormattu)
Pituus:  169,3 m
Leveys:  19 m
Syväys:  5,26 m
Koneteho:  72500 shp
Nopeus:  31,5 solmua
Miehistöä:  867
Aseistus
Meritorjunta:  9 × BL 6 tuuman Mk XXIII -tykkiä kolmiputkisina Mk XXI -asennuksina 6 × 21 tuuman torpedoputkea
Ilmatorjunta:  10 × QF 4 tuuman Mk XVI -ilmatorjuntatykkiä kaksiputkisina Mk XIX -asennuksina 8 × QF 2 naulan Mk VIII* -ilmatorjuntatykkiä neliputkisina Mk VII -asennuksina 6 x Bofors 40 mm -ilmatorjuntatykkiä
Minotaur-luokka oli Britannian Kuninkaallisen laivaston risteilijäluokka, johon kuului alun perin kahdeksan alusta. Luokan aluksista muodosti seuraavan Tiger-luokan, joka oli samalla viimeinen Britannian valmistama risteilijäluokka.
Vuoden 1941 laivasto-ohjelmassa annettiin tilausvaltuutus kolmelle Fiji-luokan kaltaiselle risteilijälle, jotka olivat HMS Bellerophon, HMS Swiftsure ja HMS Minotaur. Näiden jälkeen saatiin tilausvahvistus kolmelle alukselle vuoden 1941 täydennysohjelmasta, jonka perusteella tilattiin HMS Tiger, HMS Superb ja HMS Defence ja vielä kaksi vuoden 1942 lisäohjelman perusteella HMS Hawke ja HMS Blake. Alkuperäistä Fiji-luokkaa muokattiin jonkin verran perustuen alusten sotakokemuksiin, minkä tuloksena aluksille asennettiin uusia laitteita ja aseita. Alusten vakavuuden säilyttämiseksi niiden leveyttä kasvatettiin, muuten alusten mittasuhteet olivat Uganda-luokan mukaiset.
Alusten pääaseistus säilyi yhdeksänä 6 tuuman Mk XXIII tykkinä, mutta aluksiin asennettiin ylimääräinen 4 tuuman kaksiputkinen X-tornin tilalle sekä tehtiin valmius kahdelle neliputkiselle kahden paunan tykille. Aluksille ei tehty valmiuksia operoida lentokoneilla.
Vuoden 1941 laivasto-ohjelma

Vuoden 1941 laivasto-ohjelman alukset tilattiin 1941. Luokan aluksista ainoastaan Swiftsure ja  Minotaur valmistuivat alkuperäisen suunnitelman mukaisesti. Bellerophon nimettiin helmikuussa 1945 Tigeriksi ja sen rakentaminen keskeytettiin heinäkuuhun 1946. Alus valmistui vasta maaliskuussa 1959 Tiger-luokan nimikkoaluksena.
Vuoden 1941 täydennysohjelma

Vuoden 1941 Täydennysohjelman perusteella maaliskuussa 1942 tilattu Tiger nimettiin 17. elokuuta 1942 Bellerophoniksi ja aluksen kölilaskettiin elokuussa 1944. Alus kuitenkin nimettiin uudelleen joulukuussa 1944 Blakeksi' ja nimi palautettiin helmikuussa 1945 takaisin Bellerophoniksi. Aluksen valmistaminen peruutettiin maaliskuussa 1946.
Superb valmistui 64 jalkaa pidennettynä. Defencen valmistaminen keskeytettiin heinäkuuhun 1946. Alus nimettiin 8. lokakuuta 1957 Lioniksi ja se valmistui 18. maaliskuuta 1961 Tiger-luokan aluksena.
Vuoden 1942 lisäohjelma

Hawken kölinlasku tapahtui elokuussa 1944 ja työt keskeytettiin tammikuussa 1945 ja peruutettiin 1946. Alus romutettiin telakalla vuosien 1946 ja 1947 vaihteessa.
Blake, jonka kölinlasku tapahtui 17. elokuuta 1942, nimettiin uudelleen joulukuussa 1944 Tigeriksi ja sitten keskeytettiin heinäkuuhun  1946. Alus nimeksi palautettiin helmikuussa 1945 Blake. Alus valmistui Tiger-luokan aluksena.
HMS Mjölner (1942)

| HMS Mjölner |
| --- | --- |
 HMS Mjölner

Aluksen vaiheet
Rakentaja:  Eriksbergs Mekaniska verkstads
Kölinlasku:  syyskuu 1941
Laskettu vesille:  9. huhtikuuta 1942
Palveluskäyttöön:  12. marraskuuta 1942
Poistui palveluskäytöstä:  poistettu palveluksesta 1. huhtikuuta 1966
Tekniset tiedot
Uppouma:  762 t (kuiva) 975 t (kuormattu)
Pituus:  78 m (kokonaispituus)
Leveys:  8,1 m
Syväys:  2,7 m
Koneteho:  2 akselinen de Laval turbiinimoottori 16000 shp
Nopeus:  30 solmua
Miehistöä:  100
Aseistus
Aseistus:  3*105mm/50cal. Bofors m/42 2*40mm/56cal. Bofors M/36 2*20mm/66cal. Bofors m/40 3*533mm torpedoputkea m/30 42 miinaa 2 syvyyspomminpudotinta 2 syvyyspomminheitintä
HMS Mjölner (runkonumerot 32) oli Ruotsin laivaston Mode-luokan hävittäjä.
Sen köli laskettiin syyskuussa 1941 Eriksbergs Mekaniska verkstadsilla ja alus laskettiin vesille 9. huhtikuuta 1942. Alus otettiin 12. marraskuuta palvelukseen ja se poistettiin palveluksesta 1. huhtikuuta 1966.
Misdemeanor

| Misdemeanor UFO |
| --- | --- | --- |

Studioalbumin tiedot
 Julkaistu:  helmikuussa 1985    maaliskuussa 1986
 Tuottaja(t): Nick Tauber
 Tyylilaji: hard rock, AOR
 Kesto: 46.31
 Levy-yhtiö: Chrysalis
Listasijoitukset
  106.   74. (16. marraskuuta 1985)
UFOn muut studioalbumit
| Making Contact 1983 | Misdemeanor 1985 | Ain’t Misbehavin’ 1988 |
Singlet albumilta Making Contact
 ”Night Run” Julkaistu: 1985
Misdemeanor on brittiläisen hard rock -yhtye UFOn kahdestoista studioalbumi, joka julkaistiin vuonna 1985. Se oli yhtyeen ensimmäinen albumi ilman perustajajäsentä, rumpali Andy Parkeria, joka jätti yhtyeen vuonna 1983.
UFO oli hajonnut vuonna 1983, mutta solisti Phil Mogg kokosi yhtyeen uudelleen vuonna 1984. Yhtyeen kitaristi, basisti ja rumpali olivat uusia nimiä yhtyeessä, ainoastaan kosketinsoittaja-kitaristi Paul Raymond oli ollut yhtyeessä aiemmin. Albumilla yhtyeen musiikki oli aiempaa selvästi kosketinsoitinpainotteisempaa ja kaupallisempaa. Tämä johti kosketinsoittaja-kitaristi Paul Raymondin lähtöön yhtyeestä keväällä 1986.
Kappaleet

A-puoli
This Time – 4.36 (säv. Paul Gray, Phil Mogg)
One Heart – 4.09 (säv. Gray, Mogg, Tommy McClendon)
Night Run – 4.32 (säv. Gray, Mogg, McClendon)
The Only Ones – 5.16 (säv. Gray, Mogg)
Meanstreets – 4.17 (säv. McClendon, Mogg)
B-puoli
Name of Love – 4.37 (säv. McClendon, Mogg)
Blue – 5.18 (säv. Gray, Mogg)
Dream the Dream – 4.32 (säv. Paul Raymond, Mogg)
Heaven’s Gate – 4.15 (säv. McClendon, Mogg)
Wreckless – 4.59 (säv. McClendon, Mogg)
Kokoonpano

Phil Mogg – laulu
Tommy McClendon – kitara
Paul Raymond – kosketinsoittimet, kitara
Paul Gray – bassokitara
Jim Simpson – rummut
Mirja

| Mirja |
| --- | --- |
Nimipäivä:   
– suomenkielinen:  30. huhtikuuta
– ruotsinkielinen:  –
– ortodoksinen:  –
Muunnelmia:  Mirjami, Mirkka, Mirka, Mirva
Vastineita eri kielissä:  Miriam, Mirjam
Nimen alkuperä:  heprealainen Mirjam
Infobox OKNimi-testi OK: 
Mirja on naisen etunimi, tunnetuin suomalainen muunnelma heprealaisesta nimestä Mirjam. Suomessa nimi oli vuoden 2019 loppuun mennessä annettu 21 074 naiselle ja alle viidelle miehelle. Hieman yli puolet heistä on syntynyt 1940- ja 1950-luvuilla. Mirjan nimipäivä on 30. huhtikuuta. Almanakkaan nimi otettiin vuonna 1929.